Cruiser (album)

Cruiser er et musikkalbum med den britiske rockvokalisten Tony Mills, utgitt i 2002. 

Plata er utgitt på det britiske selskapet Z Records og var Mills' debutalbum som soloartist. 

Da Tony Mills forlot Shy i 1990 fikk han platekontrakt med MCA og begynte arbeidet med soloplata, sammen med Bob Maxim (gitar) og Simon Jewell-Harrison (keyboard). I perioden 1990–1992 jobbet han med låtskriving og innspilling; masteropptakene ble spilt inn i Revolution Studios, med lydtekniker Andy MacPherson (Eric Clapton, The Who) og musikere fra Sad Café og 10cc.  

Mills la albumet til side noen år da han først var med i bandet Siam (1992–1996). Deretter vendte han tilbake til sin bakgrunn innen maskinteknikk med en lederjobb for Ratcliff Tail Lifts i Wolverhampton, samtidig som han gjorde innspillinger og sporadiske konserter med Shy, assisterte Barry Keen med hans artist-management og var frontfigur i et Rush-tributeband (YYZ). I 2000 tok Shy på nytt kontakt for å hente ham tilbake til bandet for fullt. Under en pause i innspillingene til det som skulle bli Shys album Unfinished Business (2002) ble endelig soloalbumet som hadde blitt påstartet ti år tidligere utgitt.

Sporliste

 «Only Love Knows Why»
 «Keep the Faith»
 «As Sure As the River Runs»
 «When Two Worlds Collide»
 «Walking Away From Love»
 «We've Got the Night»
 «Hearts Under Fire»
 «Into the Unknown»
 «Dressed in Music»
 «Don't Look in the Mirror Much»

 Medvirkende 

 Musikere 

 Tony Mills – vokal, akustisk gitar, el-gitar
 ukrediterte musikere fra Sad Café
 ukrediterte musikere fra 10cc

 Andre 

 Andy MacPherson – lydtekniker

 Referanser 

Kategori:Tony Mills-album
Kategori:Debutalbum fra 2002